
   Buje 30.07.2026.
   OBRAZLOŽENJE IZVJEŠĆA O IZVRŠENJU FINANCIJSKOG PLANA ZA PERIOD

                                           OD 01.01.2024. DO 30.06.2026.
1. OBRAZLOŽENJE OPĆEG DIJELA 
U skladu sa čl.76. st.3. i čl.81. st.3. Zakona o proračunu (NN br.144/21) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23) propisana je obveza i sadržaj izvještaja. Članak 81. novog Zakona o proračunu propisuje da izvještaj o izvršenju financijskog plana sadrži opći i posebni dio, obrazloženje i posebne izvještaje. 

Obrazloženje polugodišnjeg izvještaja sastoji se od obrazloženja općeg dijela izvještaja o izvršenju financijskog plana.
Sažetak izvještaja sastoji se od  A. računa prihoda i rashoda i B. Računa financiranja te sadrži prikaz ukupno ostvarenih prihoda i primitaka, ostvarenih rashoda i izdataka na razini razreda ekonomske klasifikacije kao i potencijalni višak ili manjak.

Višak od  7,145,28 EUR koji se prenosi iz prethodne godine sastoji se od:

- pomoći gradova Buja i Novigrada za nabavu nefinancijske imovine u iznosu od =343,48   

   EUR. 

- vlastitih prihoda ostvarenih od učeničkog servisa=6.389,18 EUR
- donacija za srednje škole =300,00 EUR

- financiranja učenika s posebnim potrebama =112,62 EUR
Tekući rezultat polugodišta 2026. godine iznosi 1.070,23 eura (višak prihoda poslovanja), a s iskorištenim dijelom  prenesenog viška iz protekle godine od 3.572,90 eura imamo 
pozitivan tekući rezultat 1.-6.2026.godine.
A.  RAČUN PRIHODA I RASHODA – prema ekonomskoj klasifikaciji

Prihodi poslovanja ( razred 6)
U izvještajnom razdoblju ostvareni su u iznosu od 584.314,30 eura, što čini 89,28% polugodišnjeg plana. U odnosu na isto razdoblje 2025. godine ostvareni su prihodi veći 51.061,37 eura (9,6%) na što je utjecalo povećanje prihoda od tekućih pomoći proračunskim korisnicima iz proračuna koji im nije nadležan (MZO).
Na poziciji 661- prihodi od pruženih usluga, za prvo polugodište 2026. g. ostvareno je samo 172,88 eura  što je 0,79% plana. Razlog tome je što se glavni dio prihoda ostvaruje tijekom ljetnih mjeseci kroz rad učeničkog servisa.

Na poziciji 663- kroz donacije od pravnih i fizičkih osoba ostvareno je ukupno 3.420,00 eura (što je za 16,76% više od planiranog), koji su namijenjeni za isplate vezane za maturalnu zabavu  i potrošeni su za isto.

Pozicija 671- prihodi iz nadležnog proračuna za financiranje redovne djelatnosti ( Županija) 
ostvareni su u iznosu od 103.680,05 eura što je 1,24 % više od plana, a za 54,06% odnosno za 36.380,87 eura više nego protekle godine. U 2024. godini uvedena je puna riznica IŽ putem koje se financiraju materijalni rashodi, a tijekom 2025. godine se sveukupno poslovanje odvijalo putem iste. Sva plaćanja se u 2026. godini odvijaju redovno i na vrijeme pa se povećao i prihod, koji je za to potreban.
Rashodi poslovanja (razred 3)
U izvještajnom razdoblju ostvareni su u iznosu od 583.244,07 eura, što čini 89,12 % polugodišnjeg plana. U odnosu na isto razdoblje 2025. godine ostvareni su rashodi  veći za 34.844,52 eura (6,35%).
Na poziciji 32- materijalni rashodi izvršenje je za 15,10 % veće od izvršenja za 2025. godinu. U odnosu na plan ostvarenje je 91,56%. Niti jedna vrsta troškova nije se značajno povećala.
Indeks izvršenja na poziciji 323- rashodi za usluge, pokazuje u odnosu na planirano 74,87% plana, jer je u prvom dijelu godine bilo nešto manje troškova od planiranog.
Rashodi za nabavu nefinancijske imovine (razred 4) 
U izvještajnom razdoblju ostvareni su u iznosu od 764,32 eura, što čini 35,8% plana. U odnosu na isto razdoblje prethodne godine, ostvareni rashodi su manji za 2.364,99 eura. U prvom polugodištu je tako nabavljena samo manja količina opreme, veći dio rashoda će biti realiziran u slijedećem periodu.

A.  RAČUN PRIHODA I RASHODA – prema izvorima financiranja

Prikazani su prihodi i rashodi po pojedinom izvoru financiranja, podaci o prenesenom višku/manjku (donos) iz prethodne godine, kao i prenesenom višku/manjku (odnos) u naredno razdoblje 2026. godine.

Vrijednosno najznačajniji prihodi ( a time i rashodi) su iz izvora pomoći, koji obuhvaća plaće i naknade zaposlenika i u manjoj mjeri prihodi-rashodi vezani za vlastite prihode.Nakon pomoći, škola se financira iz sredstava općih prihoda i primitaka (Županija), vlastitih prihoda, donacija i prihoda za posebne namjene.
B. RAČUN FINANCIRANJA- prema ekonomskoj klasifikaciji i izvorima financiranja

Za proračunsku godinu, kao i za prethodnu 2025. godinu nije bilo ostvarenja.

C.RASPOLOŽIVA SREDSTVA IZ PRETHODNE GODINE

U izvještajnom razdoblju od 1.1.-30.06.2026. godine ostvareni su ukupni prihodi i primici u iznosu od 584.314,30 eura, a ukupni rashodi i izdaci u iznosu od 583.244,07 eura. Iz navedenog proizlazi tekući višak u iznosu od  1.070,23 eura (višak prihoda poslovanja).
